西西里王国

西西里王国是一个勒1130年到1816年存在勒乃朝意大利个国家，创立者为西西里个鲁杰罗二世。广义上西西里王国领土不仅只包含西西里岛，也包括整个南意大利，1530年以前还包含马耳他岛搭戈佐岛。但是自1282年西西里晚祷之后，王国一分为二，西西里岛搭半岛上个那不勒斯地区分别由两个不同个王朝统治。虽则两地名义上均称为“西西里王国”，但直至1816年之前，两地交关多辰光侪是分开统治。